32001D0793
L 297/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 ноември 2001 година
за изменение на Решение 2000/585/ЕО относно вноса на месо от пернат дивеч и от отгледан във ферми пернат дивеч от Аржентина, Тайланд и Тунис
(нотифицирано под номер С(2001) 3410)
(текст от значение за ЕИП)
(2001/793/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните изисквания за търговията в Общността и вноса от трети страни на прясно птиче месо (1), последно изменена с Директива 1999/89/ЕО (2), и по-специално членове 11, 12 и 14 от нея,
като взе предвид Директива 92/45/ЕИО на Съвета от 16 юни 1992 г. относно ветеринарно-санитарните и здравните изисквания, свързани с отстрелването на дивеч и пускането на пазара на месо от дивеч (3), последно изменена с Директива 97/79/ЕО (4), и по-специално член 16, параграфи 2 и 3 от нея,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (5), последно изменена с Решение 1999/724/ЕО на Комисията (6), и по-специално член 10 от него,
като има предвид, че:
(1)
Приложение II към Решение 2000/585/ЕО от 7 септември 2000 г. относно определяне на ветеринарно-санитарните и здравните изисквания и ветеринарното сертифициране за вноса на месо от дивеч и отгледан във ферми дивеч, както и на заешко месо от трети страни, и за отмяна на Решения 97/217/ЕО, 97/218/ЕО, 97/219/ЕО и 97/220/ЕО на Комисията (7), последно изменени с Решение 2001/736/ЕО (8), изброява третите страни, които имат право да използват сертификатите за различните категории месо от дивеч или от дивеч, отглеждан във ферми.
(2)
В съответствие със ситуацията относно здравето на животните в различните трети страни, трябва да бъдат изпълнени специфични условия и те са отразени във ветеринарния сертификат.
(3)
Ситуацията със здравето на животните по отношение на Нюкясълската болест при птиците се подобри в Аржентина и Тайланд. Поради това следва да се разреши вносът на месо от пернат дивеч и да се изменят изискванията относно месото от отгледан във ферми пернат дивеч.
(4)
Една инспекция, проведена в Тунис през м. октомври 2000 г. от Комисията, показа, че състоянието на здравето на животните в сектора птици и контролът върху него са задоволителни. Резултатите от тази проверка и получените гаранции позволяват да се разреши внос в Общността на месо от отглеждани диви птици от Тунис.
(5)
Използва се възможността да се поправи една грешка в сертификата, образец Й относно месото от „дива свиня“.
(6)
Следователно Решение 2000/585/ЕО следва да се измени.
(7)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Приложение II към Решение 2000/585/ЕО се заменя с текста в приложение I към настоящото решение.
2. В приложение III към Решение 2000/585/ЕО образец Й на сертификата се заменя с текста на образеца от приложение II към настоящото решение.
Член 2
Настоящото решение се прилага за внос на месо от дивеч и от дивеч, отглеждан във ферми, сертифицирано от 1 декември 2001 г.
Член 3
Адресати на настоящото решение са държавите-членки.
Съставено в Брюксел на 9 ноември 2001 година.